**CUPA ORAȘELOR 2017**

**PACHETUL DE LA LYON**

1. Grupuri de funcționari ale mai multor case de discuri, fiind alarmați de succesul exploziv al rock’n’roll-ului, care reprezenta un pericol pentru pop – au lansat X. Scopul X-lui este de a cultiva un standard mai înalt pentru gustul muzical al maselor de oameni. De la început și până și astăzi, X-ul este dur criticat pentru că defavorizează nu doar rock-ul dar si alte genuri de muzică rebelă.

Î: Ce este X?

**Răspuns:** Grammy Awards

**Autor:** Cristian Chivriga

2. La Lyon sunt 5, la București sunt 24, la Iași - 8. La Chișinău au existat un timp, dar apoi au dispărut. Recent, fragmente ale acestora au reapărut pentru un timp pe străzi.

Î: Ce sunt acestea?

**Răspuns:** Linii de tramvai

Comentariu: O porțiune de linie de tramvai a fost dezgropată în timpului unei reparații de drum.

**Autor:** Eugeniu Burlacu

3. *[Pentru persoana care citește întrebarea: mad se citește ca măd]*

Multe orașe ale lumii au diferite motto-uri și expresii neoficiale care le descriu. Una din capitalele europene a avut o expresie mai stranie: „Once mad, always mad”.

Î: Despre ce oraș este vorba?

**Răspuns:** Madrid

**Autor:** Cătălin Gangalic

4. Pentru mai mulți ani Porto a avut motto-ul „Ai încercat X, acum încearcă și Y!".

Î: Știind că Porto este cunoscut pentru X-ul său, spuneți ce sărbătoare are loc în primul weekend al lunii octombrie? Răspundeți prin 2 cuvinte care încep cu litere aproape de capătul alfabetului!

**Răspuns:** Ziua vinului

**Comentariu:** Este vorba despre orașul Porto, X este vin, Y este oraș

**Autor:** Cătălin Gangalic

5. În orașul Porto există o cafenea ce se numește „Păduchele de aur”, unde în trecut se adunau oamenii ca să discute și să critice conducerea. Pe tot perimetrul sălii sunt amplasate oglinzi, care ajutau oamenii să-i informeze pe ceilalți în caz că în sală intra o persoană necunoscută.

Î: Dar cum îi informau ei pe ceilalți că a intrat o persoană necunoscută?

**Răspuns:** Începeau să se scarpine / se scărpinau

**Autor:** Ana Ulianovici

6. În luna noiembrie 2014, X a fost interzis în școlile militare ale armatei turcești, în scopul de a proteja tinerii de la „exploatarea sexuală, pornografie, exhibiționism, abuz, hărțuire și toate comportamentele negative”. Conform unui alt raport în cotidianul Cumhuriyet, acest lucru nu este prima dată când X a provocat probleme în cadrul armatei țării. În 2012, ofițerii au fost dați afară dintr-o academie militară din Istanbul pentru faptul că au permis cadeților să se uite la X.

Î: Ce este X?

**Răspuns:** Game of Thrones / Urzeala Tronurilor

**Autor:** Cristian Chivriga

7. Acest termen provine de la cuvântul din greaca veche „skhole”, care înseamnă „timp liber” sau „relaxare în timpul liber”.

Î: Despre ce termen este vorba?

**Răspuns:** Școala

**Autor:** Cristian Chivriga

8. Cineastul James Laxton afirmă că cinematograful modern și-a pierdut din intensitatea subiectivă. Cu toate efectele speciale, ochelarii 3D sau scaunele mobile, filmelor le lipsește capacitatea de a ne captiva imaginația.

Î: Ce exemplu din trecutul cinematografiei este adus de cineast pentru a descrie efectele pe care le poate avea un film asupra publicului?

**Răspuns:** Intrarea trenului în gară

**Autor:** Dan Andrieș

9. Fiind în nemijlocita apropiere, X provoacă lacrimi din cauza iritației mucoasei nazale. Dispariția lui X din amplasarea sa cea mai cunoscuta cauzează lacrimi de îngrijorare.

Î: Răspundeți printr-un cuvânt, ce este X?

**Răspuns**: Ozon

**Autor**: Adelina Lazăr

10. În timp ce rușii vor sărbători pe 12 aprilie 2016 - 56 de ani de la primul zbor în spațiu, mulți parizieni vor serba un sfert de secol de la fondarea acestei țări.

Î: Numiți țara!

R: Disneyland (Paris)

Autor: Cătălin Gangalic

11. Într-o noapte de iarnă, un băiețel englez, eroul unei povestiri, nu reușea mult timp să adoarmă. Băiatul era trist pentru că i se părea că are un X prea mic. În 1945 publicul află de un personaj care avea un X chiar foarte lung.

Î: Ce am înlocuit prin X?

R: Ciorap

Comentariu: Băiatul îl aștepta pe Santa Claus și se teme că a lăsat un ciorap prea mic. În 1945 este publicată prima carte cu povestiri despre Pepe Ciorap Lung de Astrid Lindgren.

12. Î: Terminați printr-un cuvânt fraza paradoxală a unei eroine din serialul „Sex and the city”: „Pentru a întâlni bărbatul ideal trebuie mai întâi să-l …”

R: Naști

13. Conform tradiției uzbece, în anumite situații fetele primesc numele Fatima și Zuhra.

Î: Răspundeți absolut exact, în care caz rar fetele sunt numite Nazira și Nadira? Vă pot ajuta spunându-vă că Nadira așa și se traduce – „rar”.

R: Când ele sunt a doua pereche de gemene în familie

Se acceptă răspunsurile cu sens similar (gemene, al doilea cuplu).

C: Iar băieții gemeni sunt numiți de obicei Hasan și Husen. Copiilor care nu sunt gemeni de obicei nu li se dau aceste nume.

14. Gandhi participa la întruniri în multe orașe indiene.

Î: La ce întrebare ce îi era pusă el răspundea de obicei „pentru că nu există a patra”?

R: De ce el circulă cu clasa a 3-a?

C: Gandhi era sărac și ducea o viață simplă, circulând cu clasa a 3-a în tren.

15. Material distributiv:

**"Sleep from A to Z"**

Pe o caricatură, un personaj citește o carte cu titlul distribuit.

Î: Care 3 litere au fost omise în titlu?

R: ZZZ

Comentariu: Astfel notează englezii sforăitul.